text: ১০ আগস্ট, ২০২১ / ৮৪ Time View
  নেত্রকোনা প্রতিনিধিঃ নেত্রকোণার দুর্গাপুরে ওপার থেকে আনা বিপুল পরিমান ভারতীয় মালামাল পাচার কালে জব্দ করেছে নেত্রকোণা ব্যাটালিয়ন (৩১ বিজিবি)। গতকাল সোমবার (০৯ আগস্ট) রাতে উপজেলার কুল্লাগড়া ইউনিয়নের বিজয়পুর বিওপির সীমান্ত থেকে এ সকল মালামাল জব্দ করা হয়।
  এ নিয়ে মঙ্গলবার ওই বিওপির নায়েব সুবেদার মোঃ আবুল আলম চৌধুরী সাংবাদিকদের জানান, ওই এলাকার কয়লাপোর্ট নামক স্থানের একটি পরিত্যাক্ত ঘরে ভারতীয় মালামাল জমা করছে এমন গোপন সংবাদের ভিত্তিতে ১০ সদস্যের একটি টহল দল ঘটনাস্থলে হানা দিলে চোরাকারবারীরা মালামাল রেখে পালিয়ে যায়।
  আটককৃত মালের মধ্যে ভারতীয় কসমেটিকস ও খাদ্য সামগ্রী রয়েছে যার মুল্য প্রায় ৫৬লক্ষ টাকা। এ ব্যপারে কাউকে আটক করা হয়নি। চোরা-কারবারী অভিযান অব্যাহত থাকবে বলে জানান বিজিবি।